nl en af nl fr af nl nl nl af nl nl de nl af nl nl nl it nl fr af nl sv en nl de af fy nl nl en en en nl nl fr nl nl nl af nl es nl es nl af af en nl nl af nl af nl nl es fr en nb fr nl en nl en de en
Uit die hoof se pen
Die Hoërskool Oosterland se atletiek is van hoogstaande gehalte en dit was ‘n uitstekende atletiek jaar, danksy insette van puik afrigters en hardwerkende atlete. Twee Oosie atlete, Sulize Alberts en Sakhile Mlotswa is albei na die SA Kampioenskappe in Durban. Hulle het albei in die 400m deelgeneem en baie goed gevaar teen die ander atlete in hulle onderskeie ouderdomsgroepe.
OOSIE ATLETE BLINK UIT BY HOëVELDRIF-BYEENKOMS
Ses van Oosterland se atlete het uitmuntend gevaar op die Hoëveldrif-byeenkoms en is deur na die volgende rondte, die Gert Sibande-byeenkoms op 26 Februarie 2016, om te kwalifiseer vir die Mpumalanga provinsiale atletiekspan. Brooklyn Viljoen het gekwalifiseer in die 100m en 200m dogters 0/17. Brian Viljoen se lang asem het hom ‘n plek in die 1500m en 800m seuns 0/19 besorg.Die 0/15 seuns het Jan Hendrik Nel ‘n plek behaal in die 300m hekkies en 400m, Sakhile Mlokhswa in die 200m terwyl Xander Luus en Nico du Plessis geskitter het in die 800m.
Oosterland is baie trots op hierdie atlete.
Oosterland het op Vrydag 13 Februarie aan die Interskole atletiek te Middelburg deelgeneem.
Oosterland moes hulle staal wys teen skole soos Ermelo, Lydenburg en Middelburg Hoërskool en ons het puik prestasies opgelewer. Tydens die byeenkoms het Oosie atlete in totaal met 39 medaljes weg gestap. Om die kroon te span op ‘n puik atletiekseisoen is Quinton Venter as beste junior veldatleet aangewys met sy prestasie in Spiesgooi en Gewigstoot.
YSTERMAN EN – VROU KOMPETISIE
Oosies se eerste Ysterman en Ystervrou is vandag aangewys. Baie geluk aan Quinton Venter (Jnr Ysterman), Dirk Coetzer (snr Ysterman), Kayla Coetzer (jnr Ystervrou) en Anina van der Hoven (Snr Ystervrou) Ons is trots op julle!
Ons is trots om die volgende atlete aan te wys as ons Top 10 atlete
Copyright © 2017. Designed by TOI Technology